Komission asetus (EY) N:o 1112/2001,
annettu 6 päivänä kesäkuuta 2001,
poikkeuksista neuvoston asetuksen (EY, Euratom) N:o 58/97 vakuutuspalvelutilastoja koskeviin säännöksiin
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yritystoiminnan rakennetilastoista 20 päivänä joulukuuta 1996 annetun neuvoston asetuksen (EY, Euratom) N:o 58/97(1), sellaisena kuin se on muutettuna asetuksella (EY, Euratom) N:o 410/98(2), ja erityisesti sen 12 artiklan x alakohdan,
sekä katsoo seuraavaa:
(1) Asetuksella (EY, Euratom) N:o 58/97 luotiin yhteinen järjestelmä yhteisön vakuutusalan rakennetta, toimintaa, tuloksia ja kilpailukykyä koskevien yhteisön tilastojen tuottamista varten.
(2) Asetuksen (EY, Euratom) N:o 58/97 11 artiklassa vahvistetaan, että siirtymäkauden aikana voidaan hyväksyä poikkeuksia kyseisen asetuksen liitteiden määräyksistä.
(3) Jäsenvaltiot ovat pyytäneet asetuksen (EY, Euratom) N:o 58/97 liitteen 5 tietyistä säännöksistä poikkeuksia vakuutuspalvelutilastojen osalta ajalle 2000-2002. Koska mukautukset jäsenvaltioiden tiedonkeruujärjestelmiin ovat edelleen välttämättömiä, on tarpeen myöntää nämä poikkeukset.
(4) Tässä asetuksessa säädetyt toimenpiteet ovat tilasto-ohjelmakomitean lausunnon mukaiset,
ON ANTANUT TÄMÄN ASETUKSEN:
1 artikla
Poikkeukset asetuksen (EY, Euratom) N:o 58/97 liitteessä 5 olevan 4 jakson 4 kohdan B luettelon ominaisuustiedoista myönnetään viitevuosille 2000-2002 tämän asetuksen liitteessä esitetyllä tavalla.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä kesäkuuta 2001.